b"\n_START_ARTICLE_\nVampirkin dnevnik\n_START_PARAGRAPH_\nVampirkin dnevnik (The Vampire Diaries) je uspe\xc5\xa1na zbirka \xc5\xa1tirih romanov avtorice Lise Jane Smith. Avtorica je dela napisala v letih 1991 in 1992, vendar pa so romani v svetu postali prepoznavnej\xc5\xa1i leta 2009, ko je bila po njih posneta TV serija The Vampire Diaries. Priljubljenost TV serije pa je prinesla \xc5\xa1e \xc5\xa1est nadaljevanj prvotne zbirke ter zbirko treh del Vampirski dnevnik - Stefanov dnevnik (Origins, Bloodlush in Craving).\n_START_SECTION_\nPrebujenje (The Awakening)\n_START_PARAGRAPH_\nElena Gilbert je najlep\xc5\xa1e in najbolj priljubljeno dekle na gimnaziji Roberta E. Leeja. Znana je tudi po tem, da se zapleta v \xc5\xa1tevilna kratkotrajna razmerja. V preteklem \xc5\xa1olskem letu je bil njena ljubezen Matt, vendar pa je njuna zveza razpadla po tragi\xc4\x8dni smrti Eleninih star\xc5\xa1ev._NEWLINE_Elena v novo \xc5\xa1olsko leto zakoraka z ob\xc4\x8dutkom, da se bo v tokrat nekaj spremenilo. In res se je. Prvi \xc5\xa1olski dan se zagleda v novega \xc5\xa1tudenta Stefana Salvatorja. Njeno pozornost pritegne predvsem njegov neobi\xc4\x8dajen izgled, saj svoj pogled skriva za velikimi son\xc4\x8dnimi o\xc4\x8dali, oble\xc4\x8den pa je v draga modna obla\xc4\x8dila. Elena kmalu ugotovi, da jo Stefan namerno ignorira in se ji izogiba. V naslednjih \xc5\xa1olskih dneh si Elena na vso mo\xc4\x8d prizadeva pritegniti njegovo pozornost, vendar pa ji to ne uspe._NEWLINE_Vse pa se spremeni v no\xc4\x8di, ko se Elena udele\xc5\xbei jesenskega plesa. Najprej povabi Stefana na ples, a ta raje odide na plesi\xc5\xa1\xc4\x8de z njeno prijateljico Caroline. Elena besna zapusti ples in se skupaj s Tylerjem Smallwodom in njegovo dru\xc5\xa1\xc4\x8dino odpravi na bli\xc5\xbenje pokopali\xc5\xa1\xc4\x8de. Tam pa se Elena zaplete z nepredvidljivim Tylerjem, ki jo napade in pri\xc4\x8dne iz nje trgati obla\xc4\x8dila. Eleno \xc5\xa1e pravo\xc4\x8dasno re\xc5\xa1i Stefan in s Tylorjem fizi\xc4\x8dno obra\xc4\x8duna. Po neljubem dogodku Stefan kon\xc4\x8dno povabi Eleno v svoje stanovanje. Najprej je do nje zadr\xc5\xbean, nato pa se postopoma prepusti ob\xc4\x8dutkom in ji pri\xc4\x8dne vra\xc4\x8dati svojo naklonjenost. Zapleteta se v ljubezensko razmerje, ki pa ga pred javnostjo skrivata._NEWLINE_Kljub obojestranski naklonjenosti Elena opazi, da Stefan vseeno vse bolj polzi iz njenih rok. Vedno redkeje jo poljublja, izogiba se tudi stiku z o\xc4\x8dmi. Elena svoje skrbi zapi\xc5\xa1e v svoj dnevnik, zaupa pa jih tudi najbolj\xc5\xa1ima prijateljicama. Dnevnik \xc4\x8dez nekaj dni izgine._NEWLINE_Bli\xc5\xbea se no\xc4\x8d \xc4\x8darovnic in Elena skupaj s prijateljicami v telovadnici pripravlja dekoracije. Kar naenkrat se lu\xc4\x8di ugasnejo in dekleta se znajdejo v popolni temi. Med tem, ko prijateljici i\xc5\xa1\xc4\x8deta \xc5\xa1olsko osebje, ki bi odpravilo napako, pa se Elena v telovadnici znajde z neznancem. Ob sre\xc4\x8danju z njim ob\xc4\x8duti strah. Ko se lu\xc4\x8di ponovno pri\xc5\xbegejo, neznanec izgine._NEWLINE_No\xc4\x8di \xc4\x8darovnic se udele\xc5\xbeita tako Elena kot tudi Stefan. Elena skrbi za organizacijsko plat, med tem ko jo Stefan ves \xc4\x8das spremlja. Na njegovem obrazu je \xc5\xa1e vedno nepojasnjen izraz nezadovoljstva. \xc5\xa0e preden pa se je zabava dejansko za\xc4\x8dela, je bila ta prekinjena, saj se je v telovadnici zgodil umor. Elena pokli\xc4\x8de re\xc5\xa1evalce in policijo, Tyler pa naro\xc4\x8di, da nih\xc4\x8de ne sme zapustiti \xc5\xa1ole. Med \xc4\x8dakanjem na pomo\xc4\x8d, Tyler nagovori mno\xc5\xbeico in jim namigne, da za umorom zagotovo stoji Stefan, nov \xc5\xa1tudent, o katerem nih\xc4\x8de ni\xc4\x8d ne ve. Mno\xc5\xbeica Tylerjeve besede vzame resno in za\xc4\x8dne iskati Stefana. Elena prosti Matta naj re\xc5\xa1i Stefana pred razjarjeno mno\xc5\xbeico in Matt ji ustre\xc5\xbee. Elena se izmuzne iz \xc5\xa1ole ter se odpravi k Stefanu._NEWLINE_Ko Elena vstopi v Stefanovo stanovanje, je bilo le-to v popolnem razdejanju. Ker Stefana ni na\xc5\xa1la, je stopila skozi okno na streho in zagledala svojega fanta. Prizor jo je popolnoma \xc5\xa1okiral, saj je zagledala Stefana ravno v \xc4\x8dasu, ko se je hranil. V \xc5\xa1oku pade iz strehe, vendar pa jo Stefan s svojo nadnaravno mo\xc4\x8djo \xc5\xa1e pravo\xc4\x8dasno re\xc5\xa1i. Odnese jo v stanovanje, kjer ji pri\xc4\x8dne pripovedovati svojo \xc5\xbeivljenjsko zgodbo._NEWLINE_Stefan Eleni zaupa, da se je rodil v 15. stoletju. Na\xc5\xa1el je ljubezen svojega \xc5\xbeivljenja, Katherine, in se z njo \xc5\xbeelel poro\xc4\x8diti, vendar pa se je v dogajanje vme\xc5\xa1al njegov starej\xc5\xa1i brat Damon. Ko se \xc4\x8das Katherininega obiska pri Salvatorjevih izteka, jo brata postavita pred dejstvo, naj izbere enega izmed njiju in ga spremeni v vampirja. Katherine se odlo\xc4\x8di sebi\xc4\x8dno in spremeni oba. To zaneti dodaten prepir med bratoma. Katherine to spravi v obup, zato se naslednji dan izpostavi soncu in se spremeni v pepel. Brata se kljub izgubi Katherine nista pobotala in vse od tedaj merita mo\xc4\x8di. Pri tem vedno prevlada Damon saj se hrani s \xc4\x8dlove\xc5\xa1ko krvjo, med tem ko Stefan u\xc5\xbeiva le \xc5\xbeivalsko kri. Ko Stefan zaklju\xc4\x8di s pripovedovanjem, ga Elena objame in potola\xc5\xbei. Zaupa pa mu tudi svoj strah, da se je v telovadnici \xc5\xbee sre\xc4\x8dala z Damonom, prav tako pa je prepri\xc4\x8dana, da za nenavadnim umorom najverjetneje ti\xc4\x8di njegov starej\xc5\xa1i._NEWLINE_Prvi del romana se zaklju\xc4\x8di z novim obra\xc4\x8dunom med bratoma Salvatore, v katerem ponovno zmaga Damon. Ko Elena naslednji dan ugotovi, da Stefana ni niti doma niti v \xc5\xa1oli, stopi na staro pokopali\xc5\xa1\xc4\x8de in pri\xc4\x8dne klicati Damona.\n_START_SECTION_\nSpopad (The Struggle)\n_START_PARAGRAPH_\nElena stoji na pokopali\xc5\xa1\xc4\x8du in kli\xc4\x8de Damona, vendar se ta na njene klice ne odziva. Ko Elena \xc5\xbee skoraj obupa in se odrpavi domov, se za njenim hrbtom pojavi Damon. Prosi ga, naj ji pomaga najti Stefana, a jo ta pri\xc4\x8dne prepri\xc4\x8devati, da bi morala namesto Stefana izbrati njega, saj sta ustvarjena drug za drugega. Pove ji tudi, da bi kot vampirka pridobila \xc5\xa1tevilne mo\xc4\x8di (branje misli, dober sluh, dober vid, sposobnost spreminjanja v \xc5\xbeivali, nadzor nad mislimi ljudi, mo\xc4\x8d, hitrost ...), ki bi olaj\xc5\xa1ale njeno \xc5\xbeivljenje. Elena ne podle\xc5\xbee Damonu in njegovim posebnim mo\xc4\x8dem. Neustra\xc5\xa1no se mu postavi po robu in ga udari v obraz. Damon izgine._NEWLINE_Elena nadaljuje z iskanjem Stefana, vendar ga ne najde. Premra\xc5\xbeeno in utrujeno Eleno na silo pripeljeta domov prijateljici Bonnie in Meredith. Ko Elena pride domov, se preoble\xc4\x8de v suha obla\xc4\x8dila in takoj \xc5\xbeeli nadaljevati iskanje Stefana, vendar jo od tega odvrnejo tako teta Judith kot tudi njen zao\xc4\x8denec Robert ter prijateljici Bonnie in Meredith. Elena nato zapusti dnevno sobo in se odpravi spat. V sobo ji sledita tudi najbolj\xc5\xa1i prijateljici. Elena \xc5\xa1e vedno razmi\xc5\xa1lja o Stefanu, saj \xc4\x8dudi, da se mu je zgodilo nekaj hudega. V obupu prosi Bonnie naj ji s svojimi posebimi mo\xc4\x8dmi pomaga najti Stefana. Bonnie najprej pomo\xc4\x8d odkloni, nato pa vseeno poizkusi sre\xc4\x8do. _NEWLINE_Bonnie nav\xc5\xbee stik s Stefanom in ugotovi, da se nahaja v nekem temnem, tihem, zaprtem prostoru polnem vode, zazna pa tudi njegovo \xc5\xbeejo. Elenina prva asociacija je Wickery Bridge v bli\xc5\xbeini pokopali\xc5\xa1\xc4\x8da. Bonnie, Meredith in Elena se odpravijo k mostu in prei\xc5\xa1\xc4\x8dejo reko pod njem. Iskanje ni obrodilo sadov. Ko \xc5\xbee odhajajo, jih dohiti Matt, ki jim je ves \xc4\x8das sledil. Bonnie \xc5\xa1e enkrat pove, kaj je videla, ko je uporabila posebne mo\xc4\x8di, in Matt v opisu prepozna vodnjak. Elena skoraj obupa, ko pomisli, koliko vodnjakov se nahaja v bli\xc5\xbenji okolici, vendar pa Matt kmalu ugotovi, da gre za zapu\xc5\xa1\xc4\x8den pokrit vodnjak pri uni\xc4\x8deni kmetiji sredi gozda._NEWLINE_Ko Matt, Elena, Bonnie in Meredith prispejo do vodnjaka, le s te\xc5\xbeavo umaknejo pokrov. Elena pokli\xc4\x8de Stefana, ki se na njen klic odzove z zadnjimi mo\xc4\x8dmi. Matt k Stefanu spusti vrv in mu naro\xc4\x8di, naj se nanjo prive\xc5\xbee. Matt, Elena, Bonnie in Meredith s skupnimi mo\xc4\x8dmi re\xc5\xa1ijo Stefana iz vodnjaka. Elena ste\xc4\x8de k Stefanu in ugotovi, da je ranjen in premra\xc5\xbeen. Matt predlaga obisk zdravnika, vendar pa Stefan ponudbo zavrne. Nato izgubi zavest._NEWLINE_Matt prepelje Stefana do njegovega stanovanja. S skupnimi mo\xc4\x8dmi odnesejo Stefana v njegovo stanovanje in ga polo\xc5\xbeijo na posteljo. Med tem ko Bonnie in Meredith poizku\xc5\xa1ata zakuriti ogenj v kaminu, Matt in Elena preobla\xc4\x8dita Stefana. Elena opazi, da je Stefan popolnoma bel, na njegovem telesu pa je mo\xc4\x8d opaziti vijoli\xc4\x8dne made\xc5\xbee od po\xc5\xa1kodb. Matt vztraja, da Stefan potrebuje zdravnika, vendar Elena predlaga, da najprej pokli\xc4\x8dejo medicinsko sestro Mary, Bonnieino sestro. _NEWLINE_Med tem ko grejo Matt, Meredith in Bonnie iskat Mary, Elena poizku\xc5\xa1a pomagati Stefanu. Ker se ta ne prebudi iz nezavesti, Elena vzame del stekla in prere\xc5\xbee prst. Kapljo krvi polo\xc5\xbei na Stefanova usta. Stefan zau\xc5\xbeije kri in se prebudi iz nezavesti. Ker je bil \xc5\xa1e vedno \xc5\xa1ibek, Elena predlaga, da jo ugrizne v vrat in izpije nekaj nujno potrebne krvi. Stefan najprej ponudbo zavrne, a se na koncu preda Eleninemu ukazu._NEWLINE_Naslednji dan se Elena prebudi iz spanca in opazi svojo \xc5\xa1ibkost. Tudi teta Judith vztraja, da mora si mora odpo\xc4\x8diti. Elena vzame svoj nov dnevnik in vanj zapi\xc5\xa1e misli. Zapi\xc5\xa1e tudi svoja ob\xc4\x8dutja do Stefana._NEWLINE_Ko se Elena in Stefan vrneta v \xc5\xa1olo, Elena ugotovi, da jo vsi u\xc4\x8denci ignorirajo. Takoj sklepa, da za tem stoji Caroline, ki se ji \xc5\xa1e vedno poizku\xc5\xa1a ma\xc5\xa1\xc4\x8devati zaradi razmerja s Stefanom._NEWLINE_Na \xc5\xa1olo pride nov u\xc4\x8ditelj za predmet evropska zgodovina, Alaric K. Saltzman. Na prvem sre\xc4\x8danju poizku\xc5\xa1a iz u\xc4\x8dencev izvabiti pripovedi o dogajanju v no\xc4\x8di Helloween, ko se je zgodil umor. Nekateri u\xc4\x8denci se razgovorijo, drugi odregairajo \xc4\x8dustveno. \xc5\xa0e vedno se pogledi usmerjajo v Stefana, \xc4\x8de\xc5\xa1 da je on tisti, ki je moril. Alaric na koncu predlaga, da se u\xc4\x8denci zberejo v njegovem stanovanju na informalnem dru\xc5\xbeenju._NEWLINE_Stefan in Elena se odpravita na zabavo k Alaricu. \xc5\xbde sam prihod jasno naznani, da se je ve\xc4\x8dina u\xc4\x8dencev distancirala od niju. Kasneje na zabavi Elena stopi k mizi s prigrizki in zazna prisotnost temne postave. Ob sebi zagleda Damona. Najprej prestra\xc5\xa1eno spozna, da so v nevarnosti vsi prisotni, nato pa se prestra\xc5\xa1i mo\xc5\xbenosti spora in fizi\xc4\x8dnega obra\xc4\x8duna med Stefanom in Damonom v javnosti. Zato Elena predlaga Stefanu, da z zabave odideta._NEWLINE_Na poti domov Elena vpra\xc5\xa1a Stefana, kako bi se lahko za\xc5\xa1\xc4\x8ditila pred vampirji. Stefan pove, da o za\xc5\xa1\xc4\x8ditah pred vampirji kro\xc5\xbeijo \xc5\xa1tevilni miti, ki pa niso resni\xc4\x8dni. \xc4\x8cloveka pred vampirjem lahko obvaruje zeli\xc5\xa1\xc4\x8de vebena, mo\xc4\x8dna son\xc4\x8dna svetloba ter prostorji v katerih ljudje \xc5\xbeivijo (v te prostore vampir lahko vstopi le, \xc4\x8de je povabljen). Stefan Eleni pove tudi to, da je vampir lahko ubit le z lesenim kolom, ki ga je potrebno zariti skozi njegovo srce._NEWLINE_Naslednji dan se Matt in Stefan odpravita na kraj\xc5\xa1e potovanje, z namenom, da bi na\xc5\xa1la vebeno. Elena zaskrbljena i\xc5\xa1\xc4\x8de Stefana, a ga ne najde. Ko se Matt in Stefan kon\xc4\x8dno vrneta, Stefan Eleni pojasni razlog svoje odostnosti. Izro\xc4\x8di ji verbeno in ji pove, kako naj jo uporablja, da se bo lahko za\xc5\xa1\xc4\x8ditila pred Damonom._NEWLINE_Elena neprestano prejema sporo\xc4\x8dila, ki so pravzaprav citati njenega starega dnevnika, ki je bil ukraden. Najprej je Elenin najve\xc4\x8dji strah, da bo ta sporo\xc4\x8dila videl Stefan, vendar pa Elena kmalu ugotovi, da je dnevnik ukradla Caroline z namenom, da bi njegovo vsebino prebrala na Founders' Day pred celotno \xc5\xa1olo. S tem pa naj bi vse prisotne seznanila s Stefanovo prisotnostjo na Helloween zabavi, v \xc4\x8dasu ko se je zgodil umor. Elena se na vse pretege trudi dobiti dnevnik nazaj. Skupaj z Bonnie in Meredith udrejo v Carolinino stanovanje, vendar so pri iskanju dnevnika neuspe\xc5\xa1ne._NEWLINE_Kmalu nastopi praznik Thanksgiving. Ko Elena vstopi v kuhinjo opazi, da za mizo sedijo teta Judith, Robert, Matt, Meredith, Bonnie in Damon. V trenutku spozna, da hi\xc5\xa1a ni ve\xc4\x8d varna, saj Damon od sedaj naprej lahko vanjo prosto vstopa. Elena pa se \xc5\xa1e bolj prestra\xc5\xa1i, ko Bonnie sredi ve\xc4\x8derje dobi videnje, da bo Elena tisto no\xc4\x8d umrla. Po kon\xc4\x8dani ve\xc4\x8derji se Elena odpravi spat. Sredi no\xc4\x8di zasli\xc5\xa1i korake v hi\xc5\xa1i in na hodniku opazi temno postavo. Pred vrati njene sobe se pojavi Damon. Elena ga prestra\xc5\xa1eno opazuje, vendar ko ta \xc5\xbeeli vstopiti v sobo, razo\xc4\x8daran ugotovi, da vstop ni mogo\xc4\x8d. Elena mu pojasni, da je njena soba ostanek druge hi\xc5\xa1e, ki je pogorela v po\xc5\xbearu (v to hi\xc5\xa1o pa Damon ni bil povabljen). Damon se obrne k vratom na nasprotni strani hodnika, kjer je imela sobo Elenina \xc5\xa1tiriletna sestra Margaret. Ko Elena spozna, da bo Damon ranil njeno sestro, stopi iz sobe in se \xc5\xbertvuje. Damon Eleno ugrizne v vrat in spije nekaj njene krvi, nato pa zare\xc5\xbee v svojo roko in jo prisili, da tudi ona spije nekaj njegove krvi._NEWLINE_Elena je \xc5\xa1e vedno obupana zaradi izgubljenega dnevnika, \xc5\xa1e bolj pa jo skrbi, kaj se bo zgodilo s Stefanom, ko bo Caroline pred zbranim prebrala vsebino dnevnika. Odlo\xc4\x8di se, da stopi do Stefana in mu zaupa, kaj se je zgodilo. Stefan prisluhne njeni pripovedi, nato pa jo objame in ji pove, da jo ljubi. Nato vzame Katherinin prstan in Eleno zaprosti za roko._NEWLINE_Drugi del se kon\xc4\x8da z uspe\xc5\xa1no izvedenim Founders' Day, saj Damon uspe izmakniti Elenin dnevnik. Za to pa zahteva pla\xc4\x8dilo, ki ga Elena zavrne. Elena si sposodi Mattov avto in jezno odhiti proti Stefanovemu stanovanju. Ko prispe do tja, ugotovi, da Stefana ni doma. Za\xc4\x8duti, da se ji pribli\xc5\xbeuje Damon, zato se usmeri proti staremu pokopali\xc5\xa1\xc4\x8du. Tam z avtom zapelje v reko in utone. Bonnie dobi privid, da je Elena v smrtni nevarnosti. Skupaj s Stefanom in Meredith ste\xc4\x8dejo proti reki, vendar pa Eleni ni ve\xc4\x8d pomo\xc4\x8di. Stefan Eleno odlo\xc5\xbei pod bli\xc5\xbenjo vrbo, se nahrani s \xc4\x8dlove\xc5\xa1ko krvjo, se spremeni v orla in se odpravi iskat Damona, da bi ma\xc5\xa1\xc4\x8deval Elenino smrt. Med bratoma Salvatore se vname hud boj. Med bojem pa se pod vrbo prebudi Elena. \xc4\x8ceprav je utrujena, v svojih mislih sli\xc5\xa1i zvoke boja. Odpravi se pogledat, kaj se dogaja. Zgodba se kon\xc4\x8da, ko Elena stopi na \xc4\x8distino, kjer poteka boj med Damonom in Stefanom.\n_START_SECTION_\nBes (The Fury)\n_START_PARAGRAPH_\nElena na robu jase opazuje spopad med bratoma Salvatore. Tako Stefan kot tudi Damon sta mo\xc4\x8dno po\xc5\xa1kodovana, vendar boj vseeno nadaljujeta. Ko se spopad \xc5\xbee bli\xc5\xbea koncu in je Stefan ponovno premagan, Elena v mislih zasli\xc5\xa1i glas ter za\xc4\x8duti potrebo, da ga napade tudi sama. Sko\xc4\x8di na Stefana in zagrize v njegov vrat. Stefana pred gotovo smrtjo re\xc5\xa1i njegov brat Damon, svoje dejanje pa utemelji z obljubo, da bo za njegovo smrt poskrbel sam. _NEWLINE_Elena v Damonu vidi svojega re\xc5\xa1itelja in zaveznika, zato se mu popolnoma preda. Damon kmalu ugotovi, da se Elena svoje preteklosti ne spominja ve\xc4\x8d. S postavljanjem vpra\xc5\xa1anj jo poizku\xc5\xa1a pripraviti do tega, da bi se spomnila svojega \xc5\xbeivljenja, vendar kmalu ugotovi, da so vsi novej\xc5\xa1i spomini zabrisani. Elena odide z Damonom._NEWLINE_Damon in Stefan pri\xc4\x8dneta sodelovati, saj ju v to prisili dejstvo, da mora Elena v kratkem zau\xc5\xbeiti \xc4\x8dlove\xc5\xa1ko kri, da se po njena transformacija v vampirja zaklju\xc4\x8dila. Damon spoduja k ubijanju nedov\xc5\xbenih ljudi, med tem ko Stefan prosi za pomo\xc4\x8d Eleninega dobrega prijatelja in biv\xc5\xa1ega fanta Matta. Matt je pripravljen za Eleno narediti vse. Elena se tako napije \xc4\x8dlove\xc5\xa1ke krvi in postane prava vampirka._NEWLINE_Elena \xc5\xa1e vedno ne ve, kak\xc5\xa1no je bilo njeno razmerje s Stefanom, ko je bila \xc5\xa1e \xc4\x8dlovek. Prvo no\xc4\x8d preno\xc4\x8di v Alaricevem stanovanju, nato pa se odpravi raziskovati svet. Pot jo zanese v cerkev, kjer je ravno v tistem \xc4\x8dasu potekal njen pogreb. Skrije se in prisluhne pripovedim ljudi. Ugotovi, da za njo \xc5\xbealujejo prav vsi, celo tisti, za katere je bila prepri\xc4\x8dana, da jo sovra\xc5\xbeijo. Kmalu se ji v skrivali\xc5\xa1\xc4\x8du pridru\xc5\xbeita tudi Stefan in Damon. Ko se obred bli\xc5\xbea koncu, Elenino in Stefanovo pozornost pritegne nenavaden dogodek. Pred cerkvijo se je zbralo polno psov, ki so sovra\xc5\xbeno nastrojeni korakali proti ljudem. Ljudje so jih poizku\xc5\xa1ali pomiriti, a so se psi besno zagnali proti njim in jih napadli. Pri neljubem dogodku na pomo\xc4\x8d pristopi Stefan, nekaj psov je bilo posreljenih, ostale pa so odpeljali v zaveti\xc5\xa1\xc4\x8de._NEWLINE_Tako Elena kot tudi Damon in Stefan razmi\xc5\xa1ljajo, kaj je bilo narobe s hi\xc5\xa1nimi ljubljenci, da so na tak na\xc4\x8din napadli ljudi. Prav tako je tudi Alarec za\xc4\x8duden nad dogajanjem. Med tem se Eleni ponovno povrne spomin. Stefanu se opravi\xc4\x8di za vse zlo, ki ga je storila. Stefan opravi\xc4\x8dilo sprejme. V nadaljevanju Elena za\xc4\x8dne \xc4\x8dutiti domoto\xc5\xbeje. Opazovati za\xc4\x8dne svojo doma\xc4\x8do hi\xc5\xa1o, stik pa nave\xc5\xbee tudi z najbolj\xc5\xa1ima prijateljicama Bonnie in Meredith. Prijateljici sta sprva za\xc4\x8dudeni, da je Elena \xc5\xa1e vedno \xc5\xbeiva, a jima Elena potrope\xc5\xbeljivo razlo\xc5\xbei vso zgodbo in jima zaupa, da je postala vampirka, prav tako pa sta vampirja tudi Damon in Stefan._NEWLINE_Elena nekega ve\xc4\x8dera opazuje sobo mlaj\xc5\xa1e sestre Margaret. Nenadoma zagleda belega ma\xc4\x8dka, hi\xc5\xa1nega ljubljenca, ki je stopil v Margaretino posteljico in jo \xc5\xbeelel opraskati. Elena sko\xc4\x8di k oknu, zbudi sestrico in ji naro\xc4\x8di, da mora prepri\xc4\x8dati teto Judith, da ma\xc4\x8dka takoj naslednji dan odstrani iz stanovanja. Elena sestrici tudi obljubi, da bo ve\xc4\x8dno pazila nanjo._NEWLINE_Alaric ponovno povabi na obisk svoje \xc5\xa1tudente. Isto\xc4\x8dasno pa se na njegovem podrstre\xc5\xa1ju zadr\xc5\xbeujeta tudi Damon in Elena. Stefan pa se je med tem odpravil v \xc5\xa1olo, kamor ga je poklicala Caroline, z namenom, da bi se opravi\xc4\x8dila za ukraden dnevnik. Med tem ko se Damon in Elena spro\xc5\xa1\xc4\x8deno pogovarjata na podstre\xc5\xa1ju, nenadoma skozi podstre\xc5\xa1na vrata stopi Meredith in naznani Alaricov prihod. Nato vstopi \xc5\xa1e oboro\xc5\xbeen Alaric. Po nekaj napetih trenutkih vsi zbrani ugotovijo, da nih\xc4\x8de za nikogar ne predstavlja nevarnosti. Alarec pove, da sam ni u\xc4\x8ditelj zgodovine. Ravnatelj \xc5\xa1ole ga je povabil v \xc5\xa1olo, da bi se spopadel z vampirji, ki so zadnje \xc4\x8dase ogro\xc5\xbeali mesto. Prvotno je Alaric namre\xc4\x8d prou\xc4\x8deval napade vampirjev ter njihov psiholo\xc5\xa1ki vpliv na \xc5\xbertve napadov. O tem, da je ravnatelj pri\xc4\x8dakoval, da se z vampirji tudi spopade, pa ob svojem prihodu ni vedel ni\xc4\x8desar. V nadaljevanju Damon in Elena povesta, da se je Stefan odpravil v \xc5\xa1olo. Alarec prebledi, saj ugotovi, da je Caroline Stefana zvabila v past. Vsi zbrani pohitijo proti \xc5\xa1oli._NEWLINE_Najprej na mesto dogajanja prispe Damon, kmalu za njim pa tudi Elena. Damon zagleda mo\xc4\x8dno ranjenega brata, katerega je Tylerjev o\xc4\x8de skupaj s somi\xc5\xa1leniki zvezal in pustil ranjenega le\xc5\xbeati na \xc5\xa1olskem hodniku. Damon se v trenutku spremeni v volka in napade zbrane. Na pomo\xc4\x8d prisko\xc4\x8di tudi Elena. Napad nenavadnih sil vse zbrane mo\xc4\x8dno preseneti. Naposled na kraj dogajanja prispe tudi Alaric, ki boj ustavi. Zahteva pojasnila. Gospod Smallwood svoje dejanje pojasnjuje z dejstvom, da naj bi bil prav Stefan kriv za pretekle dogodke v mestu. Ko Alarec zahteva trdne dokaze, jih Smallwood nima. Alaric prepri\xc4\x8da zbrane, na Stefana izpustijo._NEWLINE_Eleno \xc5\xa1e vedno mo\xc4\x8dno motijo pretekli dogodki, poleg tega pa jo preganjajo tudi \xc4\x8dudne no\xc4\x8dne more. Prav tako kot Stefan in Damon tudi sama \xc4\x8duti, da se mestu priblu\xc5\xbeuje nekaj groznega. Stefan je prepri\xc4\x8dan, da se bo glavni napad zgodil ravno na dan, ko je bil organiziran \xc5\xa1olski ples._NEWLINE_Alaric, Bonnie, Meredith, Matt, Elena, Stefan in Damon zdru\xc5\xbeijo mo\xc4\x8di. Odlo\xc4\x8deni so, da se spopadejo z nevidno silo, ki \xc5\xbee lep \xc4\x8das ogro\xc5\xbea mesto. Na dan plesa Bonnie s svojo nadnaravno mo\xc4\x8djo popelje zbrano mono\xc5\xbeico na staro pokopali\xc5\xa1\xc4\x8de. Tam odprejo grobnico gospe in gospoda Fall in sledijo skritemu podzemnemu hodniku. Na samem koncu grobnice se jim prika\xc5\xbee duh gospe Fall in jih posvari pred bli\xc5\xbeajo\xc4\x8do se nevarnostjo. Prav tako gospa Fall pove, da so v nevarnosti vsi, ki so kakorkoli povezani z Eleno, Stefanom in Damonom. Matt, Bonnie, Alaric in Meredith se v trentuku odpravijo proti \xc5\xa1olskemu poslopju ter pri\xc4\x8dnejo raz\xc5\xa1irjati novico, naj se vsi \xc5\xa1tudetje umaknejo v notranjost \xc5\xa1ole ter zaklenejo vrata. Bili so prepozni. Iz gozda so se \xc5\xbee prikazale razjarjene \xc5\xbeivali in napdale zbrane. Bonnie situacijo re\xc5\xa1i tako, da okoli \xc5\xa1ole zaneti ogenj. V nadaljevanju Bonnie in Meredith pred razjarjenimi \xc5\xbeivalmi re\xc5\xa1ita tudi teto Judith, Roberta in Margaret._NEWLINE_Med tem pa se v stari grobnici odvija hud boj. Najprej se Damon, Stefan in Elena spopadejo z belim tigrom, a v boju z njim izgubijo. Ko se prebudijo iz nezavesti ugotovijo, da mo\xc4\x8dno po\xc5\xa1kodovani le\xc5\xbeijo na tleh. Njihove roke so bile zvezane z vrvjo. Elena kmalu ugotovi, kaj so pravzaprav pomenile njene sanje. V podobah prepozna Katherine. Stefan in Damon se za\xc4\x8dudita nad Katherinino prisotnostjo, saj naj bi bila mrtva \xc5\xbee pol tiso\xc4\x8dletja. Katherine prizna, da je svojo smrt zaigrala._NEWLINE_Katherine se igra z vsemi svojimi ujetniki, ki se ji zaradi svoje \xc5\xa1ibkosti ne morejo zoperstaviti. Pove jim celotno zgodbo o tem, kako je \xc5\xbee lep \xc4\x8das manipulirala s prebivalci mesta. Nato svojo zgodbo zaklju\xc4\x8di z dejstvom, da bo kon\xc4\x8dala \xc5\xbeivljenje vseh treh. Stefana in Damona bo ubila zato, ker ji skozi leta nista ostala zvesta ter zato, ker se ob njeni navidezni smrti nista pobotala, kot je zahtevala v poslovilnem pismu, Eleno pa zato, ker se je zapletla s Stefanom in ga re\xc5\xa1ila iz vodnjaka._NEWLINE_Ko se Elena naslednji\xc4\x8d prebudi, jo pre\xc5\xa1ine misel, da bi lahko napadla Katherine. Pri tem se zaveda, da ima le en poizkus, v katerem mora uspeti. Uspe\xc5\xa1no izpelje svoj na\xc4\x8drt, nato pa ponovno potone v spanec._NEWLINE_Ko se zbudi, se ozre na okoli in vidi, da je Katherine tokrat zares mrtva. Nato jo ponovno pri\xc4\x8dne premagovati spanec. Preden se ji o\xc4\x8di ponovno zaprejo, Stefana prosi naj ostane ob njej, pove mu, da ga ljubi ter ga prosi, da se z bratom pobotata. Elena umre v Stefanovem naro\xc4\x8dju. _NEWLINE_Tretji del se zaklju\xc4\x8di z Bonnie, ki v dnevnik zapi\xc5\xa1e, da bo poskrbela, da Elenini dnevniki pridejo na police knji\xc5\xbenice. Tam naj bi bili bralcem prosto dostopni, saj naj bi se v njih nahajala resnica. Bonnie \xc4\x8dudi mo\xc4\x8dno bole\xc4\x8dino ob izgubi Elene. Svoj zapis v dnevnik pa zaklju\xc4\x8di s stavkom, da se iz mesta poslavlja tudi Stefan.\n_START_SECTION_\nSnidenje (Dark Reunion)\n_START_PARAGRAPH_\nV \xc4\x8detrtem delu Vampirkinega dnevnika svoje misli v dnevnik zapisuje Bonnie. Iz njenih zapisov je mo\xc4\x8d razbrati, da so spomini na Eleno \xc5\xa1e vedno \xc5\xbeivi. Kot zapi\xc5\xa1e Bonnie, tudi Stefan mo\xc4\x8dno trpi zaradi izgube svojega dekleta. To je tudi eden od vzrokov, zakaj je po Elenini smrti zapustil Fell's Church._NEWLINE_Bonnie v svojih sanjah sre\xc4\x8duje Eleno in od nje prejema opozorila, da se Fell's Churchu pribli\xc5\xbeuje nova nevarnost, novo nasilje, ki bo usodno za celo mesto. Elena v sanjah Bonnie pove, da je edini, ki mesto lahko za\xc5\xa1\xc4\x8diti pred nevarnostjo Stefan._NEWLINE_Bonnie s pomo\xc4\x8djo posebnega rituala nave\xc5\xbee stik s Stefanom in mu sporo\xc4\x8di Elenine besede, ki pa jih slu\xc5\xa1i tudi Damon. Ritual od Stefana zahteva brezpogojen odziv, Damon pa se odlo\xc4\x8di za vrnitev v Fell's Church prostovoljno. \xc5\xa0e preden pa se vrneta v Fell's Churc, pa se \xc5\xbee zgodi prvi umor. Umorjena je bila Elenina prijateljica Sue. Pri\xc4\x8da dogodku je bila le Vickie, ki pa jo star\xc5\xa1i zaprejo v hi\xc5\xa1o, \xc4\x8de\xc5\xa1 da se ponovno spopada z vedenjskimi te\xc5\xbeavami. Stefan, Bonnie, Meredith, Damon in Matt vseeno skrivaj obi\xc5\xa1\xc4\x8dejo Vickie in od nje poizku\xc5\xa1ajo izvedeti, kak\xc5\xa1en je bil napadalec. Vickie ga opi\xc5\xa1e kot visokega, svetlolasega in modrookega mo\xc5\xa1kega, oble\xc4\x8denega v temen de\xc5\xbeeven pla\xc5\xa1\xc4\x8d. Stefan takoj posumi, da gre za vampirja, zato se odlo\xc4\x8di, da si ogleda truplo prve \xc5\xbertve. Stefan pri pregledu trupla ne opazi znakov, ki bi kazali na napad vampirja, njegovo pozornost pa pritegne dolga zareza, ki se je raztezala vse od vratu do prsnega ko\xc5\xbea \xc5\xbertve. Stefan pri\xc4\x8dne sklepati, kaj se dogaja v Fell's Churchu, vendar pa svojih sumov ne zaupa Bonnie, Damonu, Meredith in Mattu. Najprej \xc5\xbeeli svoje domneve preveriti, in sicer si pri tem pomaga s starimi knjigami in dnevni\xc5\xa1kimi zapisi iz bli\xc5\xbenje knji\xc5\xbenice. Stefan naredi na\xc4\x8drt in ga zaupa prijateljem._NEWLINE_Na dan proslave ob zaklju\xc4\x8dku \xc5\xa1olanja teta Judith podari Bonnie in Meredith \xc5\xa1opek ro\xc5\xbe. Meredith se odlo\xc4\x8di, da bo \xc5\xa1opek nesla na Elenin grob. Bonnie jo poizku\xc5\xa1a odvrniti od obiska pokopali\xc5\xa1\xc4\x8da v no\xc4\x8dnih urah, vendar pa jo Meredith ne poslu\xc5\xa1a._NEWLINE_Medtem ko Meredith polaga \xc5\xa1opek na Elenin grob, k njej pristopi Tylor in jo pri\xc4\x8dne ogovarjati. Na vsak na\xc4\x8din ji \xc5\xbeeli razkazati dru\xc5\xbeinsko grobnico, vendar se mu Meredith postavi po robu in \xc5\xbeeli oditi. Tylor pri tem postane nasilen in ji za\xc4\x8dne razkrivati svojo skrivnost. Meredith se mu opira, vendar pa se Tylor spremeni v \xc5\xbeival ter pri\xc4\x8dne daviti Meredith. Na pomo\xc4\x8d prisko\xc4\x8dijo Stefan, Matt in Bonnie, ki so dogajanje opazovali iz varne razdalje. \xc5\xa0lo je namre\xc4\x8d za past, ki jo je Stefan pripravil Tylorju. Stefan Tylorja zvle\xc4\x8de v staro poru\xc5\xa1eno cerkev na pokopali\xc5\xa1\xc4\x8du, kjer ga zasli\xc5\xa1i in s pomo\xc4\x8djo gor\xc5\xbeenj izve, da je bil umor Sue iniciacijski obred Tylorja. Od takrat naprej se Tylor lahko ob polni luni spremeni v volkodlaka._NEWLINE_Stefan, Bonnie, Meredith in Matt odhitijo k Vickie, da bi jo za\xc5\xa1\xc4\x8ditili pred napadalcem, ki je pomagal Tylorju pri izvedbi iniciacijskega obreda. Ko prispejo do hi\xc5\xa1e, spoznajo, da so prepozni, saj je Vickie \xc5\xbee umorjena. Stefan je obupan in ne ve, kako naprej, saj ne ve niti tega, kdo je napadalec. Na pomo\xc4\x8d mu prisko\xc4\x8di Bonnie, ki s pomo\xc4\x8djo posebnega rituala vzpostavi stik z Eleno ter omogo\xc4\x8di Stefanu, da jo ponovno vidi in se pogovori z njo. Preko rituala Stefan spozna, kdo je vampir, ki ogro\xc5\xbea Fell's Church. Gre za izvornega vampirja, ki velja za najmo\xc4\x8dnej\xc5\xa1ega med vampirji, ubije pa ga lahko le les belega omela. V Fell's Church se je vrnil zato, da bi ma\xc5\xa1\xc4\x8deval Katerinino smrt._NEWLINE_Stefan se pripravi na spopad z vampirjem. Preden pa se odpravi na dvoboj, poziva Matta, Bonnie in Meredith, da se dvoboja ne udele\xc5\xbeijo. Prijatelji mu no\xc4\x8dejo obrniti hrbta, zato jim Stefan zagrozi, da bo jih bo ubil, \xc4\x8de se mu pridru\xc5\xbeijo v boju._NEWLINE_Matt, Bonnie in Meredith se vseeno na skrivaj odpravijo na kraj spopada. Iz daljave opazujejo spopad med Stefanom in izvornim vampirjem Klausom. Dvoboj se pri\xc4\x8dne s pogovorom med Klausom in Stefanom. Matt, Bonnie in Meredith dogajanje opazujejo iz varnega skrivali\xc5\xa1\xc4\x8da. Ko pa se Bonnie zazre v nebo in vidi polno luno spozna, da se je Stefan zapletel v past. Stopi iz svojega skrivali\xc5\xa1\xc4\x8da in Stefana opozori na volkodlaka, ki se je za njegovim hrbtom pripravljal na spopad. Stefan premaga volkodlaka, nato pa se spopade \xc5\xa1e s Klausom. Klaus premaga Stefana in Stefan na pol mrtev oble\xc5\xbei na tleh. Ko ga Klaus ho\xc4\x8de ubiti, se iz temnega gozda prika\xc5\xbee Damon in Klausa za\xc4\x8dasno pre\xc5\xbeene iz jase, kjer je potekal spopad._NEWLINE_Bonnie poizku\xc5\xa1a pomagati Stefanu in mu dati nekaj svoje krvi, vendar pa Stefan ponudbo vztrajno zavra\xc4\x8da. Tudi Damon se strinja, da je Stefan preve\xc4\x8d ranjen, da bi mu kri pomagala._NEWLINE_Jaso zajame po\xc5\xbear. Na jaso ponovno stopi Klaus. Najprej obra\xc4\x8duna z Damonom. Ko ta nezavesten oble\xc5\xbei, se Klaus napoti k Stefanu z namenom, da ga dokon\xc4\x8dno ubije. Bonnie v obupu pri\xc4\x8dne klicati Eleno. Klaus se najprej posmehuje njenemu obupanemu klicu, vendar kmalu ugotovi, da se na jasi zbirajo du\xc5\xa1e umrlih ljudi iz Fell's Churcha. Med njimi se pojavi tudi Elena. Du\xc5\xa1e so odlo\xc4\x8dene, da je bilo v mestu \xc5\xbee dovolj prelivanja krvi, zato zgrabijo Klausa in Tylerja ter ju odnesejo z jase ter s tem re\xc5\xa1ijo mesto pred nadaljnim prelivanjem krvi._NEWLINE_Elenin duh se ponovno prika\xc5\xbee na jasi. S poljubom pozdravi Stefana, prav tako pomaga tudi ostalim po\xc5\xa1kodovanim v spopadu. Prav tako nad mesto po\xc5\xa1lje de\xc5\xbe, ki pogasi po\xc5\xbear in spere sledove boja. Ko svojo nalogo opravi, njena podoba zbledi._NEWLINE_Stefan ponovno spozna, da je izgubi Eleno, zato se iz njegovega grla izvije krik bole\xc4\x8dine. Po licih se mu ulijejo solze. Med tem pa Bonnie na jasi zagleda nekaj nenavadnega. Na robu jase zagleda Eleno. Kmalu ugotovi, da to ni le Elenin duh, niti ni vampirka Elena, temve\xc4\x8d Elena v svoji \xc4\x8dlove\xc5\xa1ki podobi. Ste\xc4\x8de k njej in jo objaje. Elenine vrnitve se neizmerno razveseli tudi Stefan."